Vita:O.Z.O.R.A. Fesztivál

message: Íme, az első bekezdés második mondata:  "A szubkultúra egyik legprominensebb rendezvényeként évről évre több tízezres létszámban vesznek részt rajta látogatók, akik nem csak Magyarországról, de a világ legkülönbözőbb tájairól érkeznek ide, hogy kiemelkedő zenészek, dj-k, producerek koncertjeit hallgassák meg, elismert előadó- és képzőművészek munkásságának járjanak csodájára, valamint különféle mesterek és tanítók előadásain, workshopjain vegyenek részt amolyan ideiglenes közösséggé, kommunává formálódva a természet közvetlen közelségében."
Itt egyetlen szó lexikonszöveg sincs! "Kommunává formálódva?" "A természet közvetlen közelségében?"
A Wikipédia szempontjából az számít reklámszövegnek, amely nem tényeket tartalmaz, hanem dicsérő jelzőket gyűjt egybe a cikk tárgyának népszerűsítése érdekében?
A cikkből a reklámjellegű részeket el kellene távolítani.--Linkoman vita 2018. október 19., 15:38 (CEST)
replies: text: Ne távolítsátok el a "reklám" sablont, amíg olyan, lexikonba nem illő kifejezések hemzsegnek benne, mint pl. "csodájára járnak".
A sablont csak akkor szabad eltávolítani, ha ebből a szócikkből kimarad minden olyan szöveg illetve kifejezés, amely egy jövőbeli rendezvény agyondícsérése útján azt ingyenesen akarja reklámozni a Wikipédia segítségével.
A sablont hiába távolítja el bárki - akár bármilyen újabb szerkesztői néven - , vandalizmus címén a megfelelő eljárást fogom kezdeményezni.--Linkoman vita 2018. október 31., 16:41 (CET)
Kedves Linkoman! Módosítások történtek a "Reklámjelleg" sablon eltávolítása érdekében. Kérjük hogy nevezd meg a kifogásolt részeket, vagy távolítsd el a sablont!– BalFonák vita 2018. november 10., 12:04 (CET)
thread_title:  Reklámjelleg 

message: Ügyes fogás visszakérdezni egy reklámszövegről, hogy ugyan már mitől reklámszöveg ez az egész?
Nos, az alábbi szöveggel hadd illusztráljam azt reklámstílust, aminek nincs helye egy lexikoncikkben:
"Mint köztudomású, a Wikipédia világ bármelyik pontján önzetlen, kiváló önkéntes szerkesztők által szerkesztett, korszakalkotó adatbázis, amely lehetővé teszi a 21. század érdeklődő olvasóinak határainkon innen és túl, hogy tudásszomjukat kielégítsék az élet számtalan területén felmerülő kérdésekben. 
Ugyanakkor a Wikipédia, amely méltán népszerű a világon milliók között, nem kíván ingyenes reklámhelyet nyújtani  senkinek, beleértve azokat is, akik hajlamosak világszóló eseményként feltüntetni még azt is, hogy beleharaptak egy hamburgerbe. Fantasztikus, de legalábbis túlzó  jelzőket, szuperlatívuszokat halmoznak fel ahelyett, hogy tárgyilagos képet festenének pl. egy fesztivál valódi rangjáról, helyéről."
Remélem, érthető voltam.--Linkoman vita 2018. november 10., 18:06 (CET)
Érthető voltál Linkoman, megpróbáljuk a "reklámíz"-t tovább csökkenteni. Igyekszünk az O.Z.O.R.A. "fesztivál valódi rangjáról, helyéről" tárgyilagos képet festeni.– BalFonák vita 2018. november 11., 12:26 (CET)
Kedves Linkoman! Változattunk a szócikk egyes elemein. Mihelyst alkalmad lesz rá, kérlek nézz rá a szócikkre, hogy megfelel-e a wikipédia alapelveinek. Köszönöm. 
replies: text: Sajnos, nem értettétek meg, mitől reklám a reklám, pedig megnézhettétek volna, milyenek a hasonló témájú szócikkeink.
Például attól, hogy mindenről úgyanúgy szól a cikk, mint ami a beharangozóba, a reklámanyagokba való. Továbbá: a résztvevő előadókat nem ennek a cikknek a keretében  kellene bemutatni és méltatni - mert a műsorfüzetekben teszik ezt és nem egy lexikonban.
A lexikoncikk a tényeket, a lényeget kell, hogy tartalmazza és nem a programajánlást.
A Wikipédia nem akar ingyen reklámhelyet biztosítani. Ennek a fesztiválnak sem.
Nem fogom átírni helyettetek, az biztos. Ha nem változtattok rajta, javasolni fogom a törlését a cikknek.--Linkoman vita 2019. július 22., 18:44 (CEST)
thread_title:  Reklámjelleg - nézz utána a visszakérdezés helyett!